Nojah, need tüübid on rohkem nagu alged, mis võivad ka korraga  välja lüüa, kuigi ilmselt saaks välja mõelda kombinatsioone, mis korraga naljalt ei esine. Tüpoloogia ei ole loomulikult täielik, miks ma siis muidu täiendusi tellisin.  Kui hakata tantsuna aga kõike kirjeldama, tuleks ikkagi leiutada mingi kitsam termin selle kohta, mida praegu üldiselt tantsuks nimetatakse, nii et ma jääks praegu siiski selle juurde, et päris kõike ei kirjelda. Näiteks praegust kohvijoomist ja klaviatuuriklõbistamist ei taha ma üldse tantsuks nimetada, ma kutsuks neid parem siiski  kohvijoomiseks ja klaviatuuriklõbistamiseks. Mis ei tähenda, et täpselt sama liigutustesarja ei saaks mingisse tantsu integreerida, aga sel juhul muutuks nad juba märgiks ja ei oleks enam ainult kohvijoomine jne.